फोंडेंः फोंडें वाठारांतले एका 12 वर्सां पिरायेचे चलयेचेर बलात्कार केल्ले खातीर गोडकदेव नगर- कुंडय हांगच्या 53 वर्सां पिरायेच्या मनोज सूर्या नायक हांका आयतारा फोंडें पुलिसांनी अटक केली. फोंडें वाठारांत दोन विद्यार्थिनींचेर बलात्कार केल्ल्याचे दोन गुन्यांव नोंद जाल्ल्यान लोकां मदीं खवदोळ जाला.
 पिडेस्त चलयेचेर दुबावीत नायक हाणे 2019 वर्सा बलात्कार केल्लो. फाटल्या शेनवारा ताणे तिचेर परत जबरदस्ती करपाचो यत्न केलो तेन्ना तिणे ताची म्हायती आपले आवयक दिली. तिणे फोंडें पुलीस स्टेशनांत कागाळ करतगीर पुलिसांनी गुन्यांव नोंद करून आयतारा नायक हाका अटक केली. उपअधिक्षक सी एल पाटील हांच्या मार्गदर्शना खाला निरीक्षक विजयकुमार चोडणकार चड तपास करता.
 कांय दिसां पयलीं फोंडें वाठारांतल्या एक 15 वर्सां पिरायेचे विद्यार्थिनीचेर बलात्कार केल्ले खातीर पुलीस कर्मचाऱ्याक अटक केल्ली. ते उपरांत ही दुसरी घडणूक आसा. पालकां मदी ते खातीर तिडकेचें ल्हार पातळ्ळां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 